b"\n_START_ARTICLE_\nMenhir de can Mont\n_START_PARAGRAPH_\nEl menhir de can Mont \xc3\xa9s tipus fal\xc2\xb7liforme localitzat a la Muntanya de can Mont al terme de Calonge (Baix Empord\xc3\xa0).\n_START_SECTION_\nLocalitzaci\xc3\xb3\n_START_PARAGRAPH_\nEl menhir es troba al terme municipal de Calonge, al Baix Empord\xc3\xa0, dins de la propietat del Mas Mont.\xc2\xa0Est\xc3\xa0 situat a 272 m sobre el nivell del mar en un bosc de suredes i pins clarians. Dista 40 m del cam\xc3\xad que, en direcci\xc3\xb3 norest, es dirigeix al puig Casademont pel costat dels camps superiors del mas Mont, i antigament arribava al torrent de Folc. En l\xc3\xadnia recta est\xc3\xa0 a 300 m al noroest del Mas Mont, a 350 m a l'oest de les ru\xc3\xafnes de Can Margarit i a 1100 m al norest de Castellbarri.\n_START_SECTION_\nDescripci\xc3\xb3\n_START_PARAGRAPH_\nEl menhir est\xc3\xa0 datat entre 3500-1800 aC en el per\xc3\xadode del neol\xc3\xadtic mitj\xc3\xa0 o del calcol\xc3\xadtic. Es tracta d'un menhir caigut orientat al N 20\xc2\xb00 segons l'eix major. Mesura 2,37 m d'al\xc3\xa7ada total, 0,83 m d'amplada i 0,65 m de gruix. A la seva part visible presenta unes 50 cassoletes a\xc3\xafllades  i a la base n'hi ha dues de molt senceres.\xc2\xa0Totes tenen de 3 a 5 cm de di\xc3\xa0metre i de 1 a 2 cm de profunditat.\xc2\xa0Pel que fa a la seva constituci\xc3\xb3 litol\xc3\xb2gica, es tracta d'una granodiorita de color gris, semblant a les que, amb formes bolars, es troben vessant avall, a uns 200 m. de dist\xc3\xa0ncia, d'on probablement procedeix.\xc2\xa0"